Diari Oficial de la Generalitat Valenciana


Sumari del DOGV 2517, del 29-05-1995 (1995/834872)

DECRET 91/1995, de 16 de maig, del Govern Valencià, d'integració de personal funcionari en estatutari.
------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/91**

### Versions

 23/06/1995 - Actualitat  Text inicial: 29/05/1995 - 22/06/1995 

### Dades del document

Número de DOGV
:   2517

Data del DOGV
:   29-05-1995

Secció del DOGV
:   DISPOSICIONS GENERALS

Número del document
:   1995/834872


Data del document
:   16-05-1995

Organisme emissor
:   Conselleria de Sanitat i Consum

Tipus de document
:   Decret

Correcció d'errades

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 23.06.1995**

**Decret 91/1995, de 16 de maig, del Govern Valencià, d'integració de personal funcionari en estatutari.**

**[(DOCV núm. 2517 de 29.05.1995)](http://www.docv.gva.es/datos/1995/05/29/pdf/1995_834872.pdf) Ref. 1266/1995**

Des de la transferència dels serveis sanitaris de l'INSALUD a la Generalitat Valenciana, mitjançant el Reial Decret 1612/1987, de 27 de novembre, fins a l'actualitat, ha estat palesa la presència de determinats col•lectius de personal funcionari en les institucions sanitàries del Servei Valencià de Salut.

Tant mitjançant el Reial Decret 1612/1987 esmentat com utilitzant les vies assenyalades en el Reial Decret 680/1986, de 7 de març, i també a través de les diferents convocatòries a places de caràcter directiu en les institucions sanitàries valencianes, determinats col•lectius de funcionaris han prestat serveis en places de naturalesa estatutària.

Als efectes de possibilitar als esmentats funcionaris una integració com a personal estatutari, a proposta del conseller de Sanitat i Consum i prèvia deliberació del Govern Valencià, en la reunió del dia 16 de maig de 1995,

DECRETE:

**Article primer**

El personal funcionari de carrera pertanyent a algun dels cossos, escales o classes indicats en la taula d'equivalències (annex 1), que ocupe o haja ocupat llocs de treball de naturalesa estatutària en institucions sanitàries dependents del Servei Valencià de Salut, que estiguen vinculats per transferència a través del Reial Decret 1612/1987, de 27 de novembre, o utilitzant la via establerta pel Reial Decret 680/1986, de 7 de març, com per concurs, oposició o concurs-oposició, podrà integrar-se en el corresponent règim estatutari de la Seguretat Social, en els termes i les condicions que s'estableixen en el decret present, sempre que es troben en algun dels següents supòsits:

A) En situació d'actiu en qualsevol de les institucions sanitàries que constitueixen el Servei Valencià de Salut, o en la Conselleria de Sanitat i Consum.

B) En situació de serveis especials en els seus respectius llocs de treball de les esmentades institucions sanitàries.

C) En situació d'excedència voluntària, sempre que no haja transcorregut el temps màxim d'excedència prevista legalment per a cada cas. En aquests supòsits, la integració s'efectuarà en la situació d'excedència voluntària i la posterior situació d'actiu s'obtindrà  de conformitat amb el que preveu el Reial Decret 118/1991, de 25 de gener, sobre selecció de personal estatutari i provisió de llocs de treball a les institucions sanitàries de la Seguretat Social.

**Article segon**

El personal que exercite l'opció s'integrarà en les categories bàsiques del règim estatutari que corresponga, segons la taula d'homologacions que es publica com a annex a aquest decret.

El personal integrat queda sotmès a la legislació vigent en matèria d'incompatibilitats i altres disposicions reglamentàries que la despleguen, tant a nivell estatal com autonòmic.

Aquest personal, junt amb la sol•licitud d'integració, haurà de presentar declaració de no estar afectat d'incompatibilitat per realitzar activitat en el sector públic ni activitats privades incompatibles o que requeresquen reconeixement de compatibilitat, per a la qual cosa se'ls facilitarà el model que figura en l'annex 2.

**Article tercer**

El personal transferit i, en conseqüència, integrat en els diferents règims estatutaris de la Seguretat Social, percebrà les retribucions que li corresponga segons la categoria d'homologació d'acord amb la taula que apareix com a annex 1.

Al personal transferit que percebia amb anterioritat en la seua categoria bàsica retribucions superiors a les corresponents a la categoria en què ha estat homologat, se'ls reconeixerà un complement personal i transitori consistent en la diferència de retribucions percebudes per tots els conceptes llevat de plus extra-conveni, plus de transport, hores extraordinàries, antiguitat i altres percepcions assimilables, que percebia en la seua anterior situació. Aquest complement sols podrà ser compensat o absorbit per canvi de grup, nivell, lloc de treball o per qualsevol increment retributiu que afecte el lloc de treball o grup de pertinença. ****[1]****

A aquest personal se li respectarà, a tots els efectes jurídics i econòmics, l'antiguitat que tinga reconeguda fins a la data d'efecte de la integració. El primer trienni que totalitze aquest personal a partir de la resolució de la seua opció d'integració ho serà d'acord amb el que preveu l'article 2.2.b) del Reial Decret Llei 3/1987, d'11 de setembre.

**Article quart**

El règim jurídic (jornada, horari, règim disciplinari, etc.) aplicable al personal que quede integrat en els corresponents estatuts jurídics, serà l'establert per la normativa bàsica estatal i per la dictada expressament per la Generalitat Valenciana en l'exercici de les seues legítimes competències.

**Article cinquè**

Els funcionaris que opten per la integració passaran, respecte al seu cos, escala d'origen o grup de pertinença, a la situació administrativa d'excedència per incompatibilitat segons la legislació corresponent.

**Article sisè**

Les sol•licituds individuals d'integració es formularan, conforme al model oficial, en el termini d'un mes a partir de la publicació d'aquest decret en el Diari Oficial de la Generalitat Valenciana. Les sol•licituds es presentaran, dirigides a la Direcció General del Servei Valencià de Salut, a les direccions territorials de Sanitat i Consum, sense perjudici del que preveu l'article 38.4 de la Llei de Règim Jurídic de les Administracions Públiques i del Procediment Administratiu Comú.

**Article setè**

Respecte al personal que, ocupant amb caràcter provisional o per lliure designació places de cap d'unitat o altres llocs de treball, exercite l'opció d'integració en la categoria d'homologació que li corresponga, hi romandrà fins que s'ocuparan reglamentàriament pels sistemes de provisió regulats en la normativa d'aplicació.

El personal nomenat en virtut de lliure designació quedarà integrat en el lloc de treball corresponent dins l'àrea de salut on preste serveis en el moment d'exercitar l'opció.

DISPOSICIÓ ADDICIONAL

Podrà tenir accés als concursos de trasllats que es convoquen de places de caràcter no sanitari de la funció administrativa de les institucions sanitàries el personal fix de l'administració que haja prestat servei en els serveis centrals o les direccions territorials de la Conselleria de Sanitat i Consum des de l'1 de gener de 1988, data d'efectivitat de les transferències a la Generalitat Valenciana de les funcions i serveis de l'Institut Nacional de la Salut.

DISPOSICIONS FINALS

**Primera**

Es faculta el conseller de Sanitat i Consum perquè adopte totes les mesures que calguen per al compliment del que s'estableix en aquest decret.

**Segona**

Aquest decret entrarà en vigor el dia de la seua publicació en el Diari Oficial de la Generalitat Valenciana.

València, 16 de maig de 1995

El President de la Generalitat Valenciana,

JOAN LERMA I BLASCO

El Conseller de Sanitat i Consum,

JOAQUIN COLOMER SALA 

ANNEX I

 

TABLA DE EQUIVALENCIAS PARA LA INTEGRACIÓN DEL PERSONAL FUNCIONARIO EN ESTATUTARIO

|  |  |  |
| --- | --- | --- |
| **CUERPO/ESCALA/CLASE** |  | **CATEGORÍA ESTATUTARIA** |
|  |  |  |
| Técnico Administración General Grupo A  Procedencia Diputación de Alicante     Cuerpo Técnico de la Administración de la Seguridad Social, Grupo A |  | Grupo Técnico Función Administrativa  Grupo A |
|  |  |  |
| Cuerpo de Médicos Inspectores |  | Médico de Documentación Clínica y Admisión |
|  |  |  |
| Cuerpo de gestión de la administración de la Seguridad Social. Escala de Asistentes Sociales, Grupo B     Asistente Social, Grupo B. Procedencia Diputación de Alicante |  | Asistente/Trabajador Social  Grupo B |
|  |  |  |
| Cuerpo de gestión de la administración de la Seguridad Social, Grupo B     Funcionario Generalidad Valenciana, Administración General, Grupo B |  | Grupo Gestión Función Administrativa  Grupo B |
|  |  |  |
| ATS-Visitadores |  | ATS |
|  |  |  |
| Funcionarios Técnicos al servicio de la Sanidad Local     Médico titular     Practicante titular     Matrona titular |  | Médico de E.A.P.     ATS de E.A.P.     Matrona de E.A.P. |
|  |  |  |
| Cuerpo Administrativo de la administración de la Seguridad Social, Grupo C     Administrativo, Administración General, Grupo C     Cuerpo Administrativo de la administración de la Seguridad Social, Grupo C. Escala de Operadores de ordenador de informática de la Administración de la seguridad Social     Cuerpo General Administrativo, administración Civil del Estado     Cuerpo Administrativo. Organismos Autónomos, Grupo C |  | Grupo Administrativo  Grupo C |
|  |  |  |
| Auxiliar Administración General, Grupo D     Cuerpo Auxiliar de la Administración de la Seguridad Social, Grupo D     Auxiliar Administrativo, Grupo D del AISNA     Auxiliar Administrativo, grupo D, Generalidad Valenciana |  | Auxiliar Administrativo  Grupo D |
|  |  |  |
| Auxiliar Servicios Generales, Grupo E. Procedencia Diputación de Alicante     Auxiliar Sanitario no Titulado, Grupo E. Diputación Alicante     Ordenanza, Grupo E. Diputación Alicante |  | Celador  Grupo E |
|  |  |  |
| Peón vías y Obras, Grupo E. Diputación Alicante |  | Peón, Grupo E |
|  |  |  |
| Cuidador Psiquiátrico, Grupo E. Diputación Alicante |  | Celador (en Quirof,Psiq,Paraplej, y Grandes Quemados) |
|  |  |  |
| Escala Funcionarios Conductores y de Taller del Organismo Autónomo Parque Movil Ministerial, Grupo E. Dip. Alicante |  | Conductor Grupo D  Celador Grupo E |

ANNEX II

DECLARACIÓ DE NO ESTAR AFECTAT D’INCOMPATIBILITAT

|  |
| --- |
| COGNOMS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  NOM \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DNI \_\_\_\_\_\_\_\_\_\_\_\_\_\_\_\_\_\_\_  GRUP \_\_\_\_\_\_\_\_\_\_\_\_\_\_\_\_ |
| El sotasignant, als efectes previstos en l’article 10 de la Llei 53/1984, de 26 de desembre, d’Incompatibilitats del Personal al Servei de les Administracions Públiques, i de l’article 13.1 del Reial Decret 598/1985, de 30 d’abril, declara que no exerceix cap lloc o activitat en el sector públic ni realitza activitats privades incompatibles o que requerisquen reconeixement de compatiblilitat. |
| Tampoc percep pensió de jubilació, retir o orfandat per drets passius o qualsevol règim de la Seguretat Social públic i obligatori. |
| Valencia, \_\_\_\_ de \_\_\_\_\_\_\_\_\_\_\_\_\_\_\_\_\_ de 199 \_\_  L’INTERESSAT |

---

****[1]****Article 3.2: corregit pel **[Decret 117/1995, de 6 de juny](http://www.docv.gva.es/index.php?id=26&sig=1501/1995&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D117%26ANYO_DISPOSICION%3D1995)**, del Govern Valencià, pel qual efectua una correcció del Decret 91/1995, de 16 de maig, d'integració de personal funcionari en estatutari (DOCV núm. 2536 de 23.06.1995) Ref. Base de dades 1501/1995.


Còpia Permalink ELI